Troveni

Troveni a reer eus ur brosesion pe eus un doare pirc’hirinaj a reer en-dro d’ur barrez, e lec’hioù zo e Breizh, evit enoriñ sant ar barrez. Dont a ra ar ger troveni moarvat eus tro-vinic'hi, da lavaret eo tro ar vinic'hi, tro lec'h ar venec'hAnatole Le Braz, Magies de la Bretagne, Au pays des pardons, dastumad Bouquins, Robert Laffond, Pariz, 1996, p. 1075. Komprenet e veze anv an droveni e Lokorn gant ar vrezhonegerien evel tro ar menez, o vezañ ma veze graet e-kichen menez LokornAnatole Le Braz, Magies de la Bretagne, dastumad bouquins, Robert Laffond, Pariz 1996 p 1075.

Trovenioù Lokorn

An droveni anavezetañ e Breizh eo hini Lokorn, e Bro-Gerne. Eno e vez graet an Droveni vras bep c’hwec’h vloaz etre an eil hag an trede sulvezh a viz Gouere, a-hed 12 km, hag an Droveni vihan, a-hed 6 km hepken, er bloavezhioù all, d'an eil sulvezh a viz Gouere. Ret eo ober teir gwezh tro minic'hi sant Ronan oc'h heuliañ pizh an hent a veze kemeret gant ar sant a-hervezAnatole Le Braz, Magies de la Bretagne, dastumad bouquins, Robert Laffond, Pariz 1996 p 324 ha 1075. Lod eus an dud a rae ar pirc'hirinaj en o-unan hag a-wezhioù diouzh an nozAnatole Le Braz, Magies de la Bretagne, dastumad bouquins, Robert Laffond, Pariz 1996 p 324 ha 1075. 

Adalek an XIIved kantved e oa deuet an droveni vras da vezañ unan eus gouelioù relijiel brasañ Breizh. Dont a reas Sant Erwan betek eno ha diwezhatoc'h e teue an duged o-unan aliesAnatole Le Braz, Magies de la Bretagne, dastumad bouquins, Robert Laffond, Pariz 1996 p 1074. Troveni Lokorn a oa unan eus ar pirc'hirinajoù a oa ret ober ur wezh d'an nebeutañ er vuhez hervez kredennoù ar bobl. Krediñ a raed e veze graet gant an anaon n'o devoa ket graet an droveni en bevAnatole Le Braz, Magies de la Bretagne, dastumad bouquins, Robert Laffond, Pariz 1996 p 324. Hervez kredennoù zo ne dalvez netra ar pirc'hirinaj ma tro ar pirc'hirin e benn war an hent, ha pa vefe ur wezhAnatole Le Braz, Magies de la Bretagne, dastumad bouquins, Robert Laffond, Pariz 1996 p 324. Hervez A. ar Bras, an droveni zo ur pardon mut, e lec'h ma ne gaozeer ketAnatole Le Braz, Magies de la Bretagne, dastumad bouquins, Robert Laffond, Pariz 1996 p 1080.

Studiet eo bet trovenioù Lokorn gant Donatien Laurent. En enor da sant Ronan e vez graet an droveni gant ar Gristenien, a-hed harzoù domani kozh ar manac’h santel, abaoe ar Grennamzer. Hogen traoù zo, evel an niver a arsavioù (12) pe mareadegezh an droveni vras (bep 6 vloaz) a laka Donatien Laurent da lavaret e savje al lid-se d’ur mare rakkristen hag e vije ennañ roudoù eus an deiziadur keltiek kozh.

 Troveni Plabenneg 

E parrez Plabenneg e veze lidet troveni sant Tenenan an trede sulvezh eus miz Gouere, devezh pardon sant Tenenan.

Troveni Plabenneg n'eo ket bet lidet ken a-vareadoù, da gentañ da goulz an Dispac'h gall, ha goude 1823 war a seblant diouzh testeni an abad Gwilhem Le Jeune (1844-1917), genidig eus Plabenneg ha kure ar barrez etre 1879 ha 1892, el levr skrivet gantañ, Buhez Sant Tenenan hag histor Plabennec (1918) : "Dalc'het e oa an hini diwezhañ e 1823 da geñver "Gouel Maria ar Rosera". Roet e oa lañs en-dro d'an droveni e deroù an  kantved, mes gant un hentad berroc'h, ne'z ae ket ken betek chapell Leskelenn a oa kouezhet en he foull, hag aet e oa da get e-kreiz ar bloavezhioù 1950L'Eglise en pays de Brest, "L'ensemble paroissial Les Vallons de l'Aber Benoît".
Lidet eo bet an droveni a-nevez e 2008"Paroisse : pardon-de-saint-Thenenan" ouest-France hag e 2009. 11 kilometr hed eo"Troménie de Saint-Thénénan". 

Gwezhall, an deiz kent ar pardon, ez ae Plabennegiz d'an iliz da ganañ gousperoù en enor da sant Tenenan. Antronoz vintin, da c'houloù deiz, e tistroent eno evit an oferenn gentañ. Goude se e kroge ar gloer hag ar fideled gant an droveni. Edo gwazed ha merc'hed en o dilhad kaerañ. Ar baotred yaouank a oa o vont da zimeziñ pe a oa nevez distroet diouzh o c'hoñje a zouge bannieloù ha kroazioù ar barrez. Hed-ha-hed an hent da Leskelenn, ma oa gwezhall peniti sant Tenenan, e c'home ar birc'hirined a-sav dirak ar c'hroazioù a oa war o hent evit pediñ. Kanañ a raent ivez letanioù ha kantik sant Tenenan : "Sant Tenenan, hor sant Patron, dalc'hit ar feiz enn hor c'halon..."L'Eglise en pays de Brest, "L'ensemble paroissial Les Vallons de l'Aber Benoît".

Loc'hañ a ra an droveni eus an iliz parrez, tremen a rae dre Groaz Prenn ha dre Sant-Roc'h, ha mont (un tamm a-raok l'Ile-Leskelenn) betek Leskelenn, ma oa gwezhall peniti sant Tenenan. Degouezhet e chapell Intron-Varia Leskelenn, savet el lec'h ma a bet peniti kozh sant Tenenan, e pede hag e kane ar barrezidi a-raok mont en dro dre Traoñ Bras ha chapell Santez Anna Lanorvenn etrezek iliz ar vourc'h ma lidet, war dro 10 eur 30, oferenn vras ar pardon"Paroisse : pardon-de-saint-Thenenan" ouest-France.

 Trovenioù all 

Trovenioù all a vez graet e Breizh-Izel : 
Troveni Gouenoù (sant Gouenoù), da vare Yaou-BaskLa troménie de Gouesnou. Contribution à l'étude des minihis en Bretagne, Bernard Tanguy, Annales de Bretagne et des pays de l'Ouest, 1984,  Numéro 91-1,  pp. 9-25, 
Tro ar relegoù e Landelo (sant Telo), da vare ar sul-gwennTro ar Relegoù e Landelo, Le Poher 07/05/2008, 
Tro sant Sane e Plouzane (sant Sane), da vare ar sul-gwenn, 
al Lev Dro e Boulvriag (sant Briag).
Troveni Plabenneg (sant Tenenan) 

Re all, zo aet da get bremañ, a veze graet e lec’hioù all ivez : e Lokenole, e Landerne, e Gwiseni, e Goulc'hen, e parrez Lokmaria e Kemper...
 Prosesion sant Konogan e-tal Landerne, a veze da-geñver an trede sul a viz MaeChanoine Paul Peyron, Pèlerinages, Troménies, Processions votives au diocèse de Quimper, Comptes-rendus, procès-verbaux, mémoires… de l'Association bretonne, Agriculture, Archéologie, 1912, p. 287,
 Tro sant Sezni e Gwiseni 
 Troveni Lokmaria-Kemper a rae tro ar menez Fruji, devezh Gouel ar Sakramant. 
 Troveni ArgolLa troménie d'Argol, J.-J. Kerdreux, Avel Gornog niv. 25, 2016

Evit doare e vije deut ar boaz d'ober trovenioù anezhe diwar skouer Trovenioù Lokorn, dindan levezon beleien eskopti Kemper. Evel ma weler uheloc'h e vez disheñvel o anvioù alies e lec'h ma vezont lidet. 

Un dra heverk gant an trovenioù-se eo e vezont graet, n’eo ket da vare gouel ar sant enoret er barrez, met d’ur mare resis a vez bep bloaz, hervez ar parrezioù, etre Yaou Bask hag ar Pantekost ; n’eus nemet hini Lokorn a vez graet e miz Gouere.

Notennoù

Liammoù diavaez
Bretagne.com, Troménie, lodenn 1
Bretagne.com, Troménie, lodenn 2
Lec'hienn kumun Lokorn
Les minihys, R. Largillière - Mémoires de la Société d'histoire et d'archéologie de Bretagne
Les troménies bretonnes. Un mode d'anthropisation de l'espace à l'examen des processions giratoires françaises et belges, Joël Hascoët, tezenn, 2010

 Pennad kar 
 Pardon (lid)

Levrlennadur
 Anatol ar Braz, Au pays des pardons
 Anatol ar Braz, La légende de la mort chez les Bretons armoricains
 Donatien Laurent, La troménie de Locronan : Rite, espace et temps sacré, in Saint Ronan et la Troménie : Actes du colloque international, 28-30 avril 1989, Brest & Lokorn : CRBC & Abardaezioù Lokorn, 1995, pp.12-57.
Donatien Laurent ha Michel Treguer, La Nuit celtique, Terre de Brumes & PUF, Roazhon, 1996.
Joël Hascoët, La Troménie de Landeleau, Kan an Douar, Landelo, 2002.
Gilles Baudry & Job an Irien, Il était une fois le tro ar relegou ou la troménie de Landeleau, emb. gant Minihi-Levenez, Trelevenez 2003, 66 p.
Saint Ronan et la troménie, aktaoù kollok 1989, kenembannet gant CRBC hag Abardaezioù Lokorn, 1995, 292 p.
La troménie de Gouesnou : Une singulière procession accélérée, gant M.H. Arzur hag Y. Labbé, ArMen 1998, n°94, pp. 32-40. 
Tro-minic'hi Sant Goueznou, pennad gant Yann ar Gall (Ab Sulio), e-barzh An Oaled niv. 39, pp. 327-331, 1932

Rummad:Pardonioù Breizh